Irtolaisen päiväkustannus 1939


Valtioneuvoston päätös, koskeva irtolaisten työlaitoksen päiväkustannuksen määräämistä hoidokkia kohden.

Suomen asetuskokoelma 216/1939.

Annettu Helsingissä 20 päivänä heinäkuuta 1939.

Valtioneuvosto on, sosiaaliministeriön esittelystä, 17 päivänä tammikuuta 1936 annetun irtolaislain 41 §:n 5 momentissa olevan säännöksen nojalla sekä huomioonottaen irtolaisen pitämisestä työlaitoksessa aiheutuvien kustannusten laskemisesta ja tilityksestä sekä niiden korvauksen maksamisesta 17 päivänä joulukuuta 1936 annetun valtioneuvoston päätöksen 1 §:ssä määrätyt perusteet, määrännyt, että se päiväkustannus, jonka perusteelle kunta on velvollinen suorittamaan valtiolle tai valtio on velvollinen kunnalle suorittamaan edellämainitussa lainkohdassa säädetyn korvauksen irtolaisen pitämisestä työlaitoksessa aiheutuvista kustannuksista, on vuosilta 1940, 1941 ja 1942 oleva kolmekymmentä markkaa.

Helsingissä 20 päivänä heinäkuuta 1939.

Sosiaaliministeri K.-A. Fagerholm.

Köyhäinhoidon ylitarkastaja Paavo Mustala.

Irtolaislainsäädäntö